31.10.2022
RO
Jurnalul Oficial al Uniunii Europene
C 418/39
— Comisia a săvârșit o dublă eroare în evaluarea CLMG 3: i) Comisia a comis o eroare atunci când a considerat, fără o bază factuală în acest sens care să rezulte din controalele la fața locului efectuate cu ocazia auditului, că pe parcelele din exploatațiile incluse în eșantionul de control existau specii de plante sălbatice cu privire la care ar fi fost necesar să se adopte planuri de conservare; ii) Comisia a comis o eroare atunci când a solicitat ca agricultorii și fermierii să respecte direct dispozițiile din anexa II la directivă, fără să existe planuri care să determine în prealabil măsurile de conservare, care ar fi eventual necesare; iii) Comisia a comis o eroare atunci când a considerat că ar fi fost posibil să se aplice sancțiuni agricultorilor pentru pretinsa încălcare directă a directivei, a cărei omisiune ar fi generat un prejudiciu financiar Uniunii.
— III.3.
Eroare de apreciere și lipsă de proporționalitate, în măsura în care a concluzionat că controalele de identificare a cerințelor legale în materie de gestionare 7 și 8 (CLMG 7 și CLMG 8) sunt afectate de deficiențe de natură sistemică.
— În ceea ce privește identificarea (CLMG 7 și CLMG 8), Comisia a săvârșit o eroare pentru următoarele motive: i) nu a ținut seama de principiul proporționalității sancțiunilor, considerând că autoritățile din Castilia și León ar fi trebuit să îi sancționeze pe agricultori atunci când existau animale care dețineau numai o singură crotalie auriculară (iar nu două, astfel cum era legal), indiferent de numărul de crotalii auriculare care lipseau; ii) a considerat că aplicarea principiilor fundamentale de drept al Uniunii, cum este cel al proporționalității sancțiunilor, depinde de o punere în aplicare din partea autorităților naționale; iii) nu a luat în considerare faptul că autoritățile spaniole, cu ocazia controalelor, au realizat controale care produceau un rezultat cel puțin echivalent celui care ar fi fost obținut din aplicarea unei marje de toleranță de 20 % din crotaliile auriculare, pe care Comisia o acceptă pentru alte state membre.
— În ceea ce privește înregistrarea (CLMG 7 și 8), Comisia a săvârșit o eroare din următoarele motive: i) a acordat o importanță disproporționată deficienței în condițiile în care, prin consultarea BDGN, Comisia a fost în măsură să reproducă controalele și să stabilească numărul de animale prezente în exploatații; ii) nu a ținut seama de faptul că, în pofida pretinselor deficiențe ale controlului, auditul nu a evidențiat cazuri în care fermierul să fi săvârșit încălcări care să poată fi sancționate, astfel încât nu a putut fi cauzat nici un prejudiciu intereselor financiare ale Uniunii.
— III.4.
Eroare de apreciere și de atribuire a unei importanțe disproporționate unui posibil element al cerinței generale prevăzute la articolul 72 litera (b) punctul (ii) din Regulamentul (UE) nr.
809/2014 (3).
— Comisia a săvârșit o eroare pentru următoarele motive: i) semnătura beneficiarului nu este o cerință prevăzută la articolul 72 alineatul (1) litera (a) punctul (ii) din Regulamentul de punere în aplicare (UE) nr.
809/2014; ii) lista parcelelor a fost deja inclusă în controalele privind eligibilitatea, a căror verificare a fost efectuată simultan, astfel încât nu a existat niciun risc financiar pentru bugetul Uniunii.
În plus, acest element nu este impus în mod expres de Regulamentul de punere în aplicare (UE) nr.
809/2014; iii) lipsa detaliilor privind elementele de peisaj era deja încărcată pe tabletă înainte de controale, iar Comisia nu demonstrează că omiterea particularităților nemodificate conduce la un risc crescut de comitere a unor încălcări sau de nedetectare a încălcărilor.
— III.5.
Respingerea nejustificată a evaluării riscurilor pe baza extrapolării rezultatelor controalelor efectuate în 2018.
— Comisia a respins în mod eronat „ab initio” calculul riscului bazat pe extrapolarea controalelor efectuate în anul 2018, i) negând fiabilitatea metodologiei de calcul al riscurilor, ii) susținând că calculul riscului nu s-a bazat pe un eșantion reprezentativ al populației expuse riscului și iii) afirmând că nu este posibilă repercutarea controalelor.
— III.6.
Concluzii privind lipsa de proporționalitate a evaluării riscului pentru bugetul Uniunii prin intermediul unei estimări forfetare, în locul efectuării unor extrapolări mai ajustate la realitatea riscurilor identificate.
— Comisia a săvârșit o eroare pentru următoarele motive: i) nu a ținut seama de caracterul excepțional al corecțiilor forfetare; ii) susține că corecția forfetară este un calcul (precis și exhaustiv) al riscului pentru fonduri, care nu este comparabil cu extrapolarea propusă în acest caz; iii) a supraevaluat consecințele financiare ale deficiențelor în sistemele de control; iv) a generalizat rezultatele unor controale izolate și le-a prezentat drept deficiențe care ar afecta întreaga populație de beneficiari, impunând astfel o corecție forfetară.